**ОБЩИНСКА ИЗБИРАТЕЛНА КОМИСИЯ**

**ОБЩИНА РИЛА**

**ОБЛАСТ КЮСТЕНДИЛ**

**РЕШЕНИЕ № 12**

**гр. Рила, 13.09.2019г.**

**ОТНОСНО:**  Регистрация на Коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ за участие в изборите за общински съветници в Община Рила на 27 октомври 2019 г.

Постъпило е Заявление за регистрация на Коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ за участие в изборите за общински съветници в Община Рила на 27 октомври 2019 г., подписано от Мария Иванова Жлябинкова, в качеството й на упълномощен представител на коалицията, заведено под № 5 от 13.09.2019 г. в 11: 41 часа, във Входящия регистър на партиите и коалициите за участие в изборите за общински съветници и за кметове на 27 октомври 2019 г.

Към заявлението са приложени следните документи:

1. Пълномощно от 11.09.2019 г. от Атанас Петров Атанасов и Христо Любомиров Иванов, в качеството им на представляващи коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ в полза на Емил Иванов Мачиков и Ивайло Николаев Мирчев;
2. Пълномощно от 12.09.2019 г. от Емил Иванов Мачиков и Ивайло Николаев Мирчев в полза на Мария Иванова Жлябинкова;
3. Споразумение за образуване на коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ от 28.08.2019г., подписано от Представляващите партиите, включени в състава на коалицията, а именно: Христо Любомиров Иванов Председател на партия ПП „Движение Да България“, Атанас Петров Атанасов“ – Председател на ПП „Демократи за силна България“ и Владислав Панчев Панев и Борислав Димитров Сандов – в качеството им на представляващи партия ПП „Зелено движение“
4. Удостоверение за регистрация на коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ № 1 от 05.09.2019 г. на ЦИК;
5. Решение № 965-МИ от 05.09.2019 г. на ЦИК за регистрация на коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ за участие в изборите за общински съветници и за кметове на 27 октомври 2019 г.
6. Решение № 1003-МИ от 09.09.2019 г. на ЦИК за допускане на поправка на техническа грешка в Решение № 965-МИ от 05.09.2019 г. на ЦИК;

Заявено е искане за регистрация на Коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ за участие в изборите за общински съветници в Община Рила на 27 октомври 2019 г.

Налице са изискванията на чл. 147, ал. 1, 3, 4 и 5 от Изборния кодекс и Решение № 936-МИ от 02.09.2019г. на ЦИК за регистрация на партии, коалиции и местни коалиции в ОИК за участие в изборите за общински съветници и за кметове на 27 октомври 2019 г.

Водима от горното и на основание чл. 87, ал. 1, т. 12 и чл. 147, ал. 6, във връзка с чл. 139, ал. 2 от Изборен кодекс и раздел III, т. 4 от Решение № 936 –МИ от 02.09.2019 г. на ЦИК, ОИК Община Рила

**РЕШИ:**

Регистрира Коалиция „ДЕМОКРАТИЧНА БЪЛГАРИЯ – ОБЕДИНЕНИЕ“ за участие в изборите за общински съветници в Община Рила на 27 октомври 2019 г., в която участват следните партии:

1. ПАРТИЯ ДВИЖЕНИЕ ДА БЪЛГАРИЯ;
2. ДЕМОКРАТИ ЗА СИЛНА БЪЛГАРИЯ;
3. ЗЕЛЕНО ДВИЖЕНИЕ

Наименованието на коалицията за изписване в бюлетината е: „ДЕМОКРАТИЧНА БЪЛГАРИЯ – ОБЕДИНЕНИЕ“ ( ДА България, ДСП, Зелено движение).

Да се издаде Удостоверение за регистрация на Коалиция „БСП ЗА БЪЛГАРИЯ“, съгласно Приложение № 51 – МИ от изборните книжа.

Настоящето Решение да се публикува на интернет страницата на ОИК, Община Рила и се обяви на общодостъпното място – информационното табло на комисията.

На основание чл. 88, ал. 1 от ИК, настоящето Решение подлежи на оспорване в тридневен срок от обявяването му пред Централната избирателна комисия.

**ПРЕДСЕДАТЕЛ: /П/**

**/Елена Бозовайска/**

**СЕКРЕТАР: /П/**

**/Добрина Божкова - Лопар/**